SET ไปกันใหญ่แล้ว รูดกว่า 50 จุด หลังหุ้นจีนดิ่งหนัก
SET ไปกันใหญ่แล้ว รูดกว่า 50 จุด ณ เวลา 12.04 น.อยู่ที่ 1,315.49 จุด ปรับตัวลง 50.12 จุด หรือ 3.67% มูลค่าซื้อขายอยู่ที่ 28,394 ลบ.
24 ส.ค. 2558

ผู้สื่อข่าวรายงานว่า ดัชนี SET ณ เวลา 12.04 น. อยู่ที่ 1,315.49 จุด ปรับตัวลง 50.12 จุด หรือ 3.67% มูลค่าซื้อขายอยู่ที่ 28,394 ล้านบาท
โดยเช้านี้ SET เปิดร่วงกว่า 30 จุด ณ เวลา 10.00 น.อยู่ที่ 1,332.34 จุด ปรับตัวลง 33.27 จุด หรือ 2.44% มูลค่าซื้อขายอยู่ที่ 3.31 ล้านบาท
ขณะที่ ณ เวลา 10.40 น. SET อยู่ที่ 1,324.78จุด ปรับตัวลง 40.83 จุด หรือ 2.99% มูลค่าซื้อขายอยู่ที่ 15,305.98 ล้านบาท
ทั้งนี้ SET ปรับตัวลงแรงตามตลาดหุ้นทั่วโลก ขณะที่ตลาดหุ้นจีนดิ่งหนัก โดยดัชนีเซี่ยงไฮ้คอมโพสิตตลาดหุ้นจีนปิดภาคเช้าวันนี้ดิ่งลง เนื่องจากมาตรการต่างๆที่ทางรัฐบาลจีนได้นำมาใช้นั้น ไม่สามารถคลายความหวั่นวิตกของนักลงทุนเกี่ยวกับเศรษฐกิจที่ชะลอตัวลงได้ ดัชนีเซี่ยงไฮ้คอมโพสิตปิดภาคเช้าดิ่ง 8.45% แตะ 3,211.20 จุด 
 